ไม่อยากจะไปไหนไกลจากที่พัก (สปริงฟิล์ดแอทซี) มันอยู่ติดกับร้านพอดี บวกกับอ่านรีวิวมาหลายที่หลายกระแส อย่างงี้ต้องพิสูจน์ความจริงค่ะ555

* หมึกผัดไข่เค็ม : มาไม่ร้อนเท่าไหร่ค่ะแต่หมึกสดมาก ไม่เหนียว เคี้ยวเพลินๆ ปรุงรสมาโอเคใช้ได้อยู่
* ข้าวผัดปู : ปูอยู่ไหนเหรอคะหาไม่เจอบุยยย55 ปรุงรสมาตรฐานค่ะ
* ปลากะพงนึ่งมะนาว : ปลาสดมากกกเช่นกัน แต่ส่วนตัวคิดว่าปรุงรสอ่อนไปค่ะต้องราดน้ำจิ้มเพิ่มหน่อยถึงจะพอดี
* ปูผัดพริกไทยดำ : ชอบมากที่แกะมาให้แล้วมือไม่เลอะเลย55 ขนาดไม่ค่อยทานปูเท่าไหร่ยังว่าจานนี้อร่อยเลยค่ะ รสชาติกำลังดีไม่อ่อนหรือจัดเกินไป ชอบสุดในมื้อนี้
* หอยหวานเผา : จานนี้ไม่ได้ทานค่ะไม่ทานหอยจริงๆ ขอผ่านเลย แต่คนทานประทับใจจานนี้มากค่ะชมกันไม่หยุดปากเลย

ขอติงเรื่องบรรยากาศนิดนึง มีม้าเดินริมหาดแล้วกลิ่น... สุดๆเลยค่ะ ทุกครั้งที่ลมพัด แต่สักพักก็ไม่ได้กลิ่นแล้ว ไม่รู้เค้าพาม้าเดินไปแล้วหรือจมูกชินกลิ่นไปแล้วกันแน่55

รวมๆแล้วผ่านค่ะ จะมาทานอีกมั๊ยต้องรอดูโอกาสกันอีกทีเนาะ :)